CELEX: 62012FN0073
Language: el
Date: 2012-07-17 00:00:00
Title: Υπόθεση F-73/12: Προσφυγή-αγωγή της 17ης Ιουλίου 2012 — ΖΖ κ.λπ. κατά ΕΤΕπ

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/33
            
         Προσφυγή-αγωγή της 17ης Ιουλίου 2012 — ΖΖ κ.λπ. κατά ΕΤΕπ
   (Υπόθεση F-73/12)
   2012/C 295/58
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ΖΖ κ.λπ. (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Αφενός, ακύρωση των αποφάσεων που περιέχονται στα εκκαθαριστικά σημειώματα αποδοχών, περί εφαρμογής της γενικής αποφάσεως της Ευρωπαϊκής Τράπεζας Επενδύσεων με την οποία ορίστηκε ότι η μισθολογική αναπροσαρμογή περιορίζεται στο 2,8% για το σύνολο του προσωπικού και της αποφάσεως περί καθορισμού κλίμακας αξιολογικής κατατάξεως που συνεπάγεται απώλεια μισθού 1 %, και, αφετέρου, αίτημα να υποχρεωθεί η καθής-εναγομένη στην καταβολή της διαφοράς αποδοχών πλέον τόκων υπερημερίας καθώς και στην καταβολή αποζημιώσεως.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί εφαρμογής στους προσφεύγοντες-ενάγοντες της αποφάσεως του διοικητικού συμβουλίου της ΕΤΕπ της 13ης Δεκεμβρίου 2011, με την οποία ορίστηκε ότι η μισθολογική αναπροσαρμογή περιορίζεται στο 2,8%, και της αποφάσεως της Διευθύνουσας Επιτροπής της ΕΤΕπ της 14ης Φεβρουαρίου 2012, περί καθορισμού κλίμακας αξιολογικής κατατάξεως που συνεπάγεται απώλεια μισθού 1 %, αποφάσεις οι οποίες περιέχονται στα εκκαθαριστικά σημειώματα αποδοχών του Απριλίου 2012, καθώς και να ακυρώσει, στο ίδιο μέτρο, όλες τις αποφάσεις που περιέχονται στα μεταγενέστερα εκκαθαριστικά σημειώματα αποδοχών·
            
         
               —
            
            
               να υποχρεώσει την καθής στην καταβολή της διαφοράς αποδοχών που προκύπτει από τις προμνησθείσες αποφάσεις του διοικητικού συμβουλίου της ΕΤΕπ της 13ης Δεκεμβρίου 2011 της Διευθύνουσας Επιτροπής της ΕΤΕπ της 14ης Φεβρουαρίου 2012 σε σχέση με την εφαρμογή του προϊσχύσαντος μισθολογικού καθεστώτος· επ’ αυτής της μισθολογικής διαφοράς πρέπει να καταβληθούν τόκοι από τις 12 Απριλίου 2012 και, στη συνέχεια, από τις 12 κάθε μηνός, έως την πλήρη εξόφληση της οφειλής, υπολογιζόμενοι με τα επιτόκια της ΕΚΤ προσαυξημένα κατά τρεις μονάδες·
            
         
               —
            
            
               να υποχρεώσει την καθής στην καταβολή αποζημιώσεως για τη ζημία που προκλήθηκε εξ αιτίας της απώλειας της αγοραστικής δύναμης, ζημία η οποία εκτιμάται ex aequo et bono, προσωρινώς, στο 1,5% των μηνιαίων αποδοχών κάθε προσφεύγοντος-ενάγοντος·
            
         
               —
            
            
               να καταδικάσει την ΕΤΕπ στα δικαστικά έξοδα.